 ……………napirend

**Előterjesztve:** *Egészségügyi, Szociális és Lakásügyi Bizottsághoz*

**E L Ő T E R J E S Z T É S**

**a Képviselő-testület 2019. március 28-ai rendes ülésére**

**Tárgy:** Javaslat a személyes gondoskodást nyújtó szociális és gyermekjóléti szolgáltatások intézményi térítési díjainak meghatározására

**Készítette:** …………………………………

Ötvös Zoltán osztályvezető

Intézményirányítási Osztály

**Egyeztetve:**  …................................................

Dankó Virág

alpolgármester

Látta: ……………………………………

dr. Szalai Tibor jegyző

…………………………………………

dr. Murai Renáta jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A személyes gondoskodást nyújtó szociális és gyermekjóléti ellátások intézményi térítési díjának meghatározását a szociális igazgatásról és szociális ellátásokról szóló 1993. évi III. törvény (továbbiakban: Szt.), a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.), valamint a végrehajtásukra kiadott rendeletek szabályozzák.

Az intézményi térítési díjat a fenntartó tárgyév április 1-jéig állapítja meg, az intézményi térítési díj – az önkormányzat által nyújtott szolgáltatások esetében - év közben egy alkalommal korrigálható, ha ezt a tárgyidőszaki költségvetés indokolttá teszi.Az intézményi térítési díj a szociális ellátás ellenértékeként megállapítható összeg, amely nem haladhatja meg a szolgáltatás önköltségét.

A szolgáltatói önköltség a szolgáltatást nyújtó intézmények *tárgyévre tervezett költségei alapján kerül meghatározásra,* az önköltség számítása szolgáltatásonként történik, a közös költségelemeket a szolgáltatásonkénti közvetlen költségek arányában meg kell osztani.

2019. január 1-jétől sem az Szt. alapján nyújtott alap- és szakosított ellátások, sem a Gyvt. és végrehajtási rendeletei alapján megállapítható napközbeni gyermekfelügyelet intézményi térítési díj megállapításának szabályai nem változtak.

Az intézményi térítési díj, az önköltségnek az állami normatív támogatás mértékével való csökkentésével került meghatározásra. A normatív támogatások összegei a 2018. évivel azonosak.

A szolgáltatások önköltségei a tavalyi évhez viszonyítva – a demens személyek nappali ellátásának kivételével - növekedtek. A garantált bérminimum 8 %-os emelkedése valamennyi intézmény bér és személyi jellegű kifizetéseit érintette, valamint ez évben több olyan fontos beruházás költsége is betervezésre került (jelzőrendszeres házi segítségnyújtás készülékeinek cseréje, idősek szállítására alkalmas busz bérlési költsége, az átmeneti ellátást nyújtó intézmény közalkalmazotti státuszbővítése), mely megnövelte a szolgáltatások önköltségét. A demens személyek nappali ellátásának intézményi térítési díjának csökkenésének oka az, hogy egész évben „teltházzal” működött az ellátás, így a tavalyi 4 fő helyett 6 főre igényelhetett az intézmény állami normatív támogatást.

Az intézményi térítési díjat az önkormányzat fenntartásában működő szociális és gyermekjóléti intézményvezetők adatszolgáltatása alapján a fenntartó állapítja meg, ezért kérem a Tisztelt Képviselő-testület döntését!

*Az Egészségügyi, Szociális és Lakásügyi Bizottság elnöke a bizottság döntését a képviselő-testületi ülésen szóban fogja ismertetni.*

HATÁROZATI JAVASLAT

A Képviselő-testület úgy dönt, hogy az általa fenntartott szociális és gyermekjóléti intézményeiben az egyes szolgáltatások intézményi térítési díjait 2019. április 1. napjától az alábbiak szerint állapítja meg:

|  |  |  |  |
| --- | --- | --- | --- |
| Ellátási forma | Típus | Önköltség (Ft) | Intézményi  térítési díj (Ft) |
| **Szociális étkeztetés**  **(1 nap)** | **Étkeztetés szállítás nélkül** | **1 655** | **1 435** |
| **Étkeztetés szállítással** | **1842** | **1620** |
| **Szállítás** | **188** | **185** |
| **Házi segítségnyújtás (1 óra)** | **szociális segítés** | **5325** | **5250** |
| **személyi gondozás** | **4490** |
| **Időskorúak nappali intézményi ellátása (1 nap)** | **Nappali ellátás** | **2840** | **2405** |
| **Nappali ellátás (demens) étkezés nélkül** | **6884** | **4890** |
| **Nappali ellátás (demens) étkezéssel** | **7849** | **5855** |
| **Fogyatékos személyek nappali intézményi ellátása (1 nap)** | **Nappali ellátás étkezés nélkül** | **13 795** | **11 800** |
| **Nappali ellátás étkezéssel** | **14 570** | **12 575** |
| **Jelzőrendszeres házi segítség-nyújtás (1 nap)** |  | **599** | **515** |
| **Átmeneti elhelyezést nyújtó ellátás (időskorúak gondozóháza)** | **1 napra** | **10 933** | **7685** |
| **1 hónapra** | **327 990** | **230 550** |
| **Gyógytorna, masszázs (1 óra)** |  | **1862** | **1 860** |
| **Napközbeni gyermekfelügyelet (1 óra)** |  | **1 345** | **1 345** |

Felelős: **Polgármester**

Határidő: **2019. április 1.**

***/ A döntéshez egyszerű többségű szavazati arány szükséges.*/**

Budapest, 2019. március 12.

Dr. Láng Zsolt

Polgármester